section_heading: Dio Lucidara koji govori o Sunčevom sustavu
paragraph_text: [63.] Mlaji r(e)če: Kako to more biti jedna zvězda Dannica i Zvěrnica? Mojst(a)r r(e)če: Tako nam kńigi naše svědoče da Dannica jedno lěto teče prěd Slncem, a drugo za Slncem. Kada teče prěd Slncem, tada i[me]nujet se Dannica, a koga lěta teče za Slnce[m], onoga se zove Zvěrnica. Četrta zvězda imenujet se Mars i ta jes(t) k Dannici podobna i da ju nijedan mešt(a)r ne more razaznati. I neki tako děju da ta zvězda tuliko visoko teče da se jedva v jutro prěd Slncem vidi. Peta zvězda imenujet se Jupiter i ta teče 7 lět prěje nere svoj běg svrši. I ot te zvězd(e) tako nam prave učiteļi da ona vladajet mudrostju. I ošće jes(t) jedna zvězda ka se imenuje Jovis i ta teče 12 lět prěje nere svrši svoj běg, i ta teče po Šaturne najviše.